**Nyilatkozat magánszemélyeknek**

1. Kijelentem, hogy a pályázatban foglalt adatok, információk és dokumentumok teljeskörűek, hitelesek és megfelelnek a valóságnak.
2. Nyilatkozom, hogy adott tárgyban támogatási igényt korábban vagy egyidejűleg (mikor) és (hol) nyújtottam be/ nem nyújtottam be.
3. Nyilatkozom, hogy nem áll fenn harmadik személy irányában olyan kötelezettségem, amely a költségvetési támogatás céljának megvalósulását meghiúsíthatja.
4. Nyilatkozom, hogy a Lebonyolító által előírt biztosítékokat rendelkezésre bocsátom legkésőbb az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 85. § (3) bekezdésében meghatározott időpontig.
5. Nyilatkozom, hogy a költségvetési támogatás tekintetében adólevonási joggal rendelkezem / nem rendelkezem.
6. Hozzájárulok ahhoz, hogy a Lebonyolító és a Támogató a pályázatban foglalt adatokat a hatályos jogszabályoknak megfelelően kezelje és tudomásul veszem, hogy azokat a külön jogszabályokban foglaltaknak megfelelően közzéteszik.
7. Nyilatkozom, hogy az elszámolás alapjául szolgáló dokumentumok az alábbi címen lelhetők föl:

Megnevezés:

Irányítószám:

Település:

Cím:

1. Nyilatkozom, hogy a változás-bejelentési kötelezettséget magamra nézve kötelezőnek ismerem el és ennek alapján a benyújtott dokumentumokhoz képest bekövetkező változásokat 8 napon belül a Lebonyolító felé benyújtom.
2. Nyilatkozom, hogy a jogosulatlanul igénybe vett támogatás összegét és annak kamatait a hatályos jogszabályokban foglaltak szerint visszafizetem.
3. Tudomásul veszem, hogy nem köthető támogatási szerződés azzal a pályázóval, akivel szemben az Ávr. 81. §-ában meghatározott feltételek valamelyike fennáll, így különösen:
   1. ha a Lebonyolító által vagy jogszabályban meghatározott mértékű saját forrás nem áll rendelkezésére, továbbá azt nem igazolja vagy arról nem az Ávr. 75. § (2) bekezdés c) pontja szerint nyilatkozik;
   2. ha a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett;
   3. ha jogszabályban vagy az Ávr.-ben a támogatási szerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatát visszavonja, vagy
   4. ha nem felel meg az államháztartásról szóló 2011. évi CXCV. törvény (a továbbiakban: Áht.) 50. § (3) bekezdése szerinti követelményeknek.
4. Tudomásul veszem, hogy az Áht. 51. § (2) bekezdése alapján az államháztartáson kívüli természetes személynek, jogi személynek és jogi személyiséggel nem rendelkező más szervezetnek folyósításra kerülő költségvetési támogatásból a költségvetési támogatásban részesülő természetes személyt, jogi személyt, jogi személyiség nélküli más szervezetet terhelő köztartozás összegét a Nemzeti Adó- és Vámhivatal adatszolgáltatása alapján a Magyar Államkincstár visszatartja, és a Nemzeti Adó- és Vámhivatal megfelelő bevételi számláján jóváírja.
5. Hozzájárulok ahhoz, hogy a Magyar Államkincstár által működtetett monitoring rendszerben nyilvántartott adataimhoz a költségvetési támogatás utalványozója, folyósítója, a XIX. Uniós fejlesztések fejezetből biztosított költségvetési támogatás esetén a közreműködő szervezet, ennek hiányában az irányító hatóság (a továbbiakban együtt: a támogatás folyósítója), az Állami Számvevőszék, a Kormányzati Ellenőrzési Hivatal, az Európai Támogatásokat Auditáló Főigazgatóság, az állami adóhatóság, a csekély összegű támogatások nyilvántartásában érintett szervek, valamint az Ávr.-ben meghatározott és egyéb jogszabályban meghatározott más jogosultak hozzáférjenek.
6. Tudomásul veszem, hogy amennyiben a Lebonyolító a költségvetésből nyújtott támogatás feltételeként előírja, hogy a támogatás igénylőjének meghatározott nagyságrendű saját forrással kell rendelkeznie, nem tekinthető saját forrásnak az államháztartás központi alrendszeréből kapott más költségvetési támogatás, kivéve az EU Önerő Alapból és a Kbt. alapján ajánlatkérőnek minősülő szervezetnek a részben európai uniós forrásból finanszírozott projektek megvalósításához európai uniós versenyjogi értelemben vett állami támogatási szabályokkal összhangban nyújtott önerő támogatást.
7. Kijelentem, hogy az Ávr. 85. § (3) bekezdésének megfelelően a Pályázati Kiírásban, és az egyéb jogszabályokban előírt biztosítékokat a támogatás vagy a támogatás első részlete folyósítását megelőzően a Lebonyolító rendelkezésére bocsátom.
8. Kötelezettséget vállalok arra, hogy új bankszámla nyitását haladéktalanul, de legkésőbb 8 napon belül bejelentem a Lebonyolítónak az új bankszámlára vonatkozó azonnali beszedési megbízásra vonatkozó Felhatalmazó levél egyidejű csatolásával.
9. Tudomásul veszem, hogy az Ávr. 97. § (1) bekezdése szerinti esetekben 8 napos bejelentési kötelezettség terhel.
10. Tudomásul veszem, hogy nem indulhat Pályázóként és nem részesülhet támogatásban az Áht. 50. § (3) bekezdése alapján:
    1. az, aki a támogatási döntést meghozta, vagy aki a támogatási döntés meghozatalában döntés-előkészítőként részt vett;
    2. az, aki a támogatási döntés időpontjában a Kormány tagja, államtitkár, közigazgatási államtitkár, helyettes államtitkár, megyei közgyűlés elnöke, főpolgármester, polgármester, regionális fejlesztési ügynökség vezető tisztségviselője;
    3. az 1. és 2. pont szerinti személy közeli hozzátartozója;
    4. az 1. és 2. pont szerinti személy tulajdonában álló gazdasági társaság;
    5. az olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)–c) pont szerinti személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja.

Kijelentem, hogy a fent idézett kizáró tényezők esetemben nem állnak fenn.